**GUVERNUL ROMÂNIEI**



**HOTĂRÂRE**

**privind aprobarea** **plății contribuției anuale a României la bugetul Organizației pentru Cooperare și Dezvoltare Economică (OCDE) destinată proiectului Forumului Incluziv privind Abordările referitoare la Atenuarea Carbonului (IFCMA), pentru perioada 2023-2026**

În temeiul art. 108 din Constituţia României, republicată şi al art. 5 alin.(1) și (4) din Ordonanța de urgență a Guvernului nr. 40/2016 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, cu modificările și completările ulterioare,

**Guvernul României** adoptă prezenta hotărâre:

**Art. 1** – Se aprobă plata contribuției anuale a României la bugetul Organizației pentru Cooperare și Dezvoltare Economică, denumită în continuare *OCDE*, destinată proiectului Forumului Incluziv privind Abordările referitoare la Atenuarea Carbonului, denumit în continuare *IFCMA*, reprezentând echivalenul în lei al sumei de 10.000 euro/an, pentru perioada 2023-2026.

**Art. 2** – Echivalentul în lei al contribuției României la OCDE pentru proiectul IFCMA se calculează pe baza cursului oficial de schimb leu/euro al Băncii Naționale a României, valabil la data efectuării plății.

**Art. 3** – Echivalentul în lei al sumei prevăzute la art. 1 se suportă din prevederile bugetare aprobate Ministerului Mediului, Apelor și Pădurilor pentru anii 2023-2026, la capitolul 74.01 «Protecția mediului», titlul 55 «Alte transferuri», articolul 02 «Transferuri curente în străinătate (către organizații internaționale)», alineatul 01 «Contribuții și cotizații la organisme internaționale».

**PRIM-MINISTRU**

**Ion-Marcel CIOLACU**